कुअमा पंचायत के पूर्व मुखिया संजय कुमार वर्मा उर्फ डब्बू पहले से नक्सलियों के निशाने पर रहे हैं. उनकी सुरक्षा को लेकर शिवहर पुलिस ने 2014 में बॉडीगार्ड तक उपलब्ध कराया था. शिवहर के तत्कालीन एसपी प्रकाश नाथ मिश्रा ने बाद में सुरक्षा व्यवस्था वापस ले ली. इसके बाद पूर्व मुखिया ने जान पर खतरा को देखते हुए डीजीपी को आवेदन देकर सुरक्षा की मांग की थी, लेकिन अब तक उन्हें बॉडीगार्ड उपलब्ध नहीं कराया जा सका है. गौरतलब हो कि इंटेलिजेंस ब्यूरो ने ही पूर्व मुखिया की जान पर खतरा बताया था. घटना से तीन दिन पूर्व ही डब्बू सपरिवार पटना चले गये थे.